ਰੈਨੋ

ਰੈਨੋ (ਫਰਾਂਸੀਸੀ: Renault) ਇੱਕ ਫਰਾਂਸੀਸੀ ਬਹੁਰਾਸ਼ਟਰੀ ਕੰਪਨੀ ਹੈ ਜੋ ਵਾਹਨ ਬਣਾਉਣ ਦਾ ਕੰਮ ਕਰਦੀ ਹੈ। ਇਸਦੀ ਸਥਾਪਨਾ 1899 ਵਿੱਚ ਹੋਈ ਸੀ। ਕੰਪਨੀ ਵੱਖ-ਵੱਖ ਗੱਡੀਆਂ ਅਤੇ ਵੈਨਾਂ ਬਣਾਉਂਦੀ ਹੈ, ਪਹਿਲਾਂ ਇਹ ਟਰੱਕ, ਟਰੈਕਟਰ, ਬੱਸਾਂ, ਟੈਂਕ ਅਤੇ ਹੋਰ ਵਾਹਨ ਵੀ ਬਣਾਉਂਦੀ ਸੀ। 2011 ਵਿੱਚ ਨਿਰਮਾਣ ਦੇ ਅਧਾਰ ਉੱਤੇ ਇਹ ਫ਼ੋਕਸਵੈਗਨ ਅਤੇ ਪੇਸਾ ਤੋਂ ਬਾਅਦ ਯੂਰਪ ਦੀ ਤੀਜੀ ਸਭ ਤੋਂ ਵੱਡੀ ਵਾਹਨ ਬਣਾਉਣ ਵਾਲੀ ਕੰਪਨੀ ਸੀ ਅਤੇ ਦੁਨੀਆਂ ਦੀ 9ਵੀਂ ਸਭ ਤੋਂ ਵੱਡੀ ਵਾਹਨ ਬਣਾਉਣ ਵਾਲੀ ਕੰਪਨੀ ਸੀ।

ਇਤਿਹਾਸ
ਸਥਾਪਨਾ ਅਤੇ ਮੁਢਲੇ ਸਾਲ
ਰੈਨੋ ਦੀ ਸਥਾਪਨਾ 1899 ਵਿੱਚ ਲੂਈ ਰੈਨੋ ਅਤੇ ਉਸਦੇ ਭਰਾ ਮਾਰਸਲ ਤੇ ਫ਼ੈਰਨੌਂ ਦੁਆਰਾ ਸੋਸੀਏਤੇ ਰੈਨੋ ਫਰੈਰ (ਰੈਨੋ ਭਾਈਆਂ ਦੀ ਸੋਸਾਇਟੀ) ਵਜੋਂ ਕੀਤੀ ਗਈ। ਲੂਈ ਇੱਕ ਜਵਾਨ ਇੰਜੀਨੀਅਰ ਸੀ ਜਿਸਨੇ ਆਪਣੇ ਭਰਾਵਾਂ ਨਾਲ ਰਲ ਕੇ ਕੰਮ ਕਰਨ ਤੋਂ ਪਹਿਲਾਂ ਵੀ ਕਈ ਡਿਜ਼ਾਈਨ ਤਿਆਰ ਕੀਤੇ ਸਨ। ਲੂਈ ਦੇ ਭਰਾ ਪਹਿਲਾਂ ਆਪਣੇ ਪਿਤਾ ਦੀ ਟੈਕਸਟਾਈਲ ਫੈਕਟਰੀ ਸੰਭਾਲਦੇ ਸਨ। ਇਸ ਤਰ੍ਹਾਂ ਜਦੋਂ ਸਾਰੇ ਭਰਾਵਾਂ ਨੇ ਰਲ ਕੇ ਰੈਨੋ ਦੀ ਸਥਾਪਨਾ ਕੀਤੀ ਤਾਂ ਲੂਈ ਨੇ ਡਿਜ਼ਾਈਨ ਤੇ ਨਿਰਮਾਣ ਦਾ ਸਾਰਾ ਕੰਮ ਸੰਭਾਲਿਆ ਜਦਕਿ ਉਸਦੇ ਭਰਾਵਾਂ ਨੇ ਹੋਰ ਬਾਕੀ ਕੰਮ ਸੰਭਾਲ ਲਏ।

ਰੈਨੋ ਦੀ ਪਹਿਲੀ ਕਾਰ, ਰੈਨੋ ਵੋਏਟੂਰੈਟੇ, ਲੂਈ ਦੇ ਪਿਤਾ ਦੇ ਇੱਕ ਮਿੱਤਰ ਨੂੰ 24 ਦਸੰਬਰ 1898 ਨੂੰ ਚਲਾ ਕੇ ਦੇਖਣ ਤੋਂ ਬਾਅਦ ਵੇਚੀ ਗਈ। 

1903 ਤੋਂ ਰੈਨੋ ਨੇ ਆਪਣੇ ਇੰਜਣ ਬਣਾ ਕੇ ਵਰਤਣੇ ਸ਼ੁਰੂ ਕਰ ਦਿੱਤੇ ਜਦਕਿ ਪਹਿਲਾਂ ਉਹ ਡੀ ਡੀਓਨ-ਬੋਊਟੌਨ ਦੇ ਬਣਾਏ ਇੰਜਣਾਂ ਦੀ ਵਰਤੋਂ ਕਰਦੇ ਸਨ।

ਬਣਾਏ ਵਾਹਨ

ਹਾਲੀਆ ਮਾਡਲ

ਕੈਪਚਰ (2013–ਹੁਣ ਤੱਕ)
ਕਲੀਓ 4 (2012–ਹੁਣ ਤੱਕ; ਹੈਚਬੈਕ 5-ਦਰਵਾਜ਼ੀ)
ਇਸਪੇਸ 5 (2015–ਹੁਣ ਤੱਕ)
ਫਲੂਐਂਸ (2010/2012–ਹੁਣ ਤੱਕ)
ਕੈਜਰ (2015–ਹੁਣ ਤੱਕ)
ਕੈਂਗੋ 2 (2009/2013–ਹੁਣ ਤੱਕ)
ਕਵਿੱਡ (2015–ਹੁਣ ਤੱਕ)
ਲਗੂਨਾ 3 (2007/2010–ਹੁਣ ਤੱਕ; ਹੈਚਬੈਕ)
ਮੇਗਾਨੇ 3 (2009/2013–ਹੁਣ ਤੱਕ; ਹੈਚਬੈਕ)
ਪੱਲਸ (2012–ਹੁਣ ਤੱਕ; ਕੇਵਲ ਭਾਰਤੀ ਸੰਸਕਰਣ)
ਸਫ਼ਰਾਨੇ 2 (2008)
ਸਕੈਲਾ (2012; ਕੇਵਲ ਭਾਰਤੀ ਸੰਸਕਰਣ)
ਸਕੇਨਿਕ 3 (2009/2013-ਹੁਣ ਤੱਕ; ਗ੍ਰੈਂਡ ਸਕੇਨਿਕ ਵੀ ਉਪਲਬਧ ਹੈ)
ਸਿੰਬਲ (2008; 4-ਦਰਵਾਜ਼ਿਆਂ ਵਾਲੀ ਸੇਡਾਨ ਜੋ ਕਿ ਕਲੀਓ 2 'ਤੇ ਅਧਾਰਿਤ ਹੈ, ਕਈ ਬਜ਼ਾਰਾਂ ਵਿੱਚ ਇਸਨੂੰ 'ਥੇਲੀਆ' ਵੀ ਕਿਹਾ ਜਾਂਦਾ ਹੈ)
ਟਵਿੰਗੋ 3 (2014–ਹੁਣ ਤੱਕ; ਹੈਚਬੈਕ)

ਡੇਸ਼ੀਆ ਦੇ ਕਈ ਵਾਹਨ ਕੁਝ ਬਜ਼ਾਰਾਂ 'ਚ ਰੈਨੋ ਦੇ ਮਾਰਕੇ ਹੇਠ ਵਿਕਦੇ ਹਨ।

ਡਸਟਰ (2009–ਹੁਣ ਤੱਕ; ਐਸ.ਯੂ.ਵੀ)
ਲੋਗਨ (2004–ਹੁਣ ਤੱਕ)
ਸੈਂਡੀਰੋ (2008–ਹੁਣ ਤੱਕ)
ਲੌਜੀ (2012–ਹੁਣ ਤੱਕ)

ਰੈਨੋ ਸੈਮਸੰਗ ਦੇ ਕਈ ਵਾਹਨ ਕੁਝ ਬਜ਼ਾਰਾਂ 'ਚ ਰੈਨੋ ਦੇ ਮਾਰਕੇ ਹੇਠ ਵਿਕਦੇ ਹਨ।
ਲੈਟੀਚੂਡ (2011–ਹੁਣ ਤੱਕ; ਰੈਨੋ ਸੈਮਸੰਗ ਐਸ.ਐਮ.5)
ਸਕੈਲਾ (2011–ਹੁਣ ਤੱਕ; ਰੈਨੋ ਸੈਮਸੰਗ ਐਸ.ਐਮ.3 ਸੀ.ਈ
ਟਲਿਸਮੈਨ (2012–ਹੁਣ ਤੱਕ)

ਰੈਨੋ ਦੇ ਛੋਟੇ ਵਪਾਰਕ ਵਾਹਨ:

ਕੈਂਗੋ ਐਕਸਪ੍ਰੈਸ 
ਮਾਸਟਰ
ਟ੍ਰੈਫਿਕ

ਹਵਾਲੇ

ਸ਼੍ਰੇਣੀ:ਫਰਾਂਸ ਦੀ ਕੰਪਨੀ
ਸ਼੍ਰੇਣੀ:ਵਾਹਨ ਕੰਪਨੀ